Øystein Bogen

**Øystein Bogen** (født 1969) er en norsk journalist, forfatter og dokumentarfilmskaper. Han jobbet i TV 2 som utenriksreporter, programleder og vaktsjef fra 1995 til 2025.

Bogen studerte russisk ved Språk- og etterretningsskolen (Forsvarets etteretningshøgskole), har studert journalistikk ved University of Georgia, USA og har mastergrad i Demokratibygging fra Universitetet i Bergen. I 2018 gjennomførte han Sjefskurset ved Forsvarets høgskole.

Han har først og fremst dekket Russland og det tidligere Sovjetunionen, og har i tillegg dekket en rekke internasjonale kriger og konflikter for kanalen, blant annet Krigen i Kosovo, Krigen i Georgia og krigen i Ukraina.

Bogen ble gjenstand for stor internasjonal oppmerksomhet før OL i Sotsji 2014 da han og TV 2-fotograf Aage Aune ble arrestert og trakassert gjennom flere dager av russisk politi mens de arbeidet med kritiske reportasjer om arrangementet.

Episoden førte til en oppsiktsvekkende offentlig unnskyldning fra det russiske utenriksdepartementet.
 
I mars 2022 tiltrådte Bogen som TV 2s korrespondent i USA.

I 2023 ble Bogen nominert til den nyetablerte debutantprisen «Bronsekniven» for thrilleren *Zetaviruset* (2021). Samme år ble han tildelt ST-prisen fra lokalavisa på sitt hjemsted.

I 2025 ble han tildelt SKUP-prisen og Den store journalistprisen for sitt arbeid med TV 2s graveprosjekt «Russerhyttene».

Bogen sluttet i TV 2 i mai 2025, men er fortsatt tilknyttet kanalen som uavhengig utenrikspolitisk kommentator, samt assosiert partner i rådgivningsselskapet Geelmuyden Kiese. 

Fra høsten 2025 medvirket han i to podkaster, *Utenrikskomiteen* med tidligere TV 2-kollega Fredrik Græsvik hvor de to tar for seg ukens viktigste internasjonale nyheter, og *På innsiden og utsiden* med opprinnelig sambygding Øystein Bonvik. Sistnevnte er en podkast om omdømmekriser sett fra perspektivet både til de på innsiden (PR-mannen Bonvik) og de på utsiden (media). I podkasten inviterer de personer som har opplevd slike kriser. Bonvik og Bogen hadde i siste halvdel av 1980-årene et eget program på lokalradioen Radio Orkdal.

## Dokumentarfilmer
Øystein Bogen har regissert 18 dokumentarfilmer sendt på TV 2 og internasjonalt, deriblant:
* *[[«Kursk» (ubåt)|Kursk]]* (2000) i samarbeid med Odd Isungset og Per-Christian Magnus. Premiert med Golden Nymph Award i Monte Carlo International Television Festival samme år og nominert til Amandaprisen i 2001
* *Brevet fra Dypet* (2001)
* *En bønn for Beslan* (2005), premiert med Columbine Award: Moondance International Film Festival USA, 2006, og Golden Word-award: Russian Media Union, 2005
* *Piratjegerne* (2009)
* *Slaget om Atticaplassen* (2010), premiert med Sølvparaplyen Bergen Journalistlag, 2011 og Hederlig Omtale, Internasjonal Reporter, 2011
* *Krigens Pris* (2011), nominert til Gullruten 2012

## Bibliografi
;Sakprosa
* : *Putin og jeg. Russlands vei fra håp til håpløshet* (Kagge forlag) 
* : *Russlands hemmelige krig mot Vesten* (Kagge forlag) 
* : *En uvanlig spion. [[Frode Berg-saken|Frode Berg]], norsk etterretning og spøkelsene fra den kalde krigen* (Kagge forlag)

;Romaner
* : *Zetaviruset* (Gyldendal Norsk Forlag)
* : *Provokasjonen*, bok to i serien som startet med *Zetaviruset* (Gyldendal Norsk Forlag)
* : *Pegasus*, bok tre i serien som startet med *Zetaviruset* (Gyldendal Norsk Forlag)

Høsten 2025 arbeider Bogen med tre bøker, *Nådestøtet* er bok fire i serien som startet med *Zetaviruset*, en frittstående roman og en sakprosabok.

## Referanser


## Eksterne lenker
* 
* 
*